**Zmluva o poskytnutí audítorských služieb**

uzatvorená podľa § 269 ods. 2 Obchodného zákonníka v znení neskorších predpisov, zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov a podľa § 33 ods. 3 zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov

**( ďalej len „Zmluva“)**

**Čl. I**

**ZMLUVNÉ STRANY**

1. **Všeobecná zdravotná poisťovňa, a.s.**

Sídlo: Panónska cesta 2, 851 04 Bratislava – m. časť Petržalka

Zastúpený: Ing. Richard Strapko, predseda predstavenstva

Ing. Ľubomír Kováčik, člen predstavenstva

IČO: 35 937 874

DIČ: 2022027040

IČ DPH:SK 2022027040

Bankové spojenie: Štátna pokladnica

IBAN: SK47 8180 0000 0070 0018 2424

Zapísaný: v Obchodnom registri Okresného súdu Bratislava I, odd. Sa, vložka č. 3602/B

(ďalej len „VšZP“)

Sídlo:

Zastúpený:

IČO:

DIČ:

IČ DPH:

Bankové spojenie:

IBAN:

Zapísaný:

(ďalej len „audítor“)

(VšZP a audítor ďalej spolu len „zmluvné strany“)

**Preambula**

VšZP na obstaranie predmetu tejto Zmluvy použila postup verejného obstarávania podľa § 66 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a túto Zmluvu uzatvára s úspešným uchádzačom tohto verejného obstarávania.

**Čl. II**

**PREDMET ZMLUVY**

1. Predmetom tejto Zmluvy je vykonanie štatutárneho auditu riadnych individuálnych účtovných závierok VšZP ako subjektu verejného záujmu **s poukazom na ustanovenie § 2 ods. 16 písm. f)** zákona č. 423/2015 Z. z. o štatutárnom audite a o zmene a doplnení zákona č. 431/2002 Z. z. o účtovníctve v znení neskorších predpisov (ďalej len „zákon o štatutárnom audite“) zostavených za rok 2021, 2012 a 2023 a vyjadrenie názoru audítora k Výročným správam VšZP za rok 2021, 2022 a 2023 v zmysle § 20 ods. 3 zákona 431/2002 Z. z. o účtovníctve v znení neskorších predpisov (ďalej len „zákon o účtovníctve“).
2. Predmet Zmluvy musí byť vykonaný v súlade so zákonom o štatutárnom audite, zákonom o účtovníctve a Nariadením Európskeho parlamentu a Rady (EÚ) č. 537/2014 zo 16. apríla 2014 o osobitných požiadavkách týkajúcich sa štatutárneho auditu subjektov verejného záujmu (ďalej len „Nariadenie Európskeho parlamentu a Rady (EÚ) č. 537/2014“). Audítor je povinný overiť predovšetkým to, či:
   * + je účtovníctvo VšZP vedené úplne, preukazným spôsobom, správne a v súlade s platnými právnymi predpismi a odporúčaniami;
     + údaje riadnej individuálnej účtovnej závierky VšZP verne a pravdivo zobrazujú stav majetku, finančnú situáciu a výsledok hospodárenia VšZP;
     + údaje riadnej individuálnej účtovnej závierky VšZP nadväzujú na údaje účtovníctva VšZP a či boli spolu s významnými hospodárskymi operáciami k ultimu roka správne zachytené;
     + účtovné výkazy VšZP boli spracované podľa platných právnych predpisov so zameraním sa na ich kompletnosť a správnosť a či sú predkladané v predpísanej forme;
     + je Výročná správa VšZP v súlade s riadnou individuálnou účtovnou závierkou za daný rok, obsahuje všetky informácie v zmysle zákona o účtovníctve a či na základe zistených poznatkov o VšZP a situácii v nej neobsahuje významné nesprávnosti
3. Ostatné podmienky pri vykonávaní predmetu Zmluvy sú upravené v Prílohe č. 1, ktorá tvorí neoddeliteľnú súčasť tejto Zmluvy.
4. Výsledkom plnenia predmetu Zmluvy bude :
   1. Správa nezávislého audítora o  audite riadnej individuálnej účtovnej závierky VšZP (ďalej aj „Správa audítora“) za roky končiace k 31.12.2021, k 31.12.2022 a k 31.12.2023 v rozsahu definovanom v článku 10 Nariadenia Európskeho parlamentu a Rady (EÚ) č. 537/2014 - za jednotlivé roky po 5 exemplárov pre VšZP
   2. Dodatočná správa určená pre výbor pre audit vo VšZP v rozsahu definovanom v článku 11 Nariadenia Európskeho parlamentu a Rady (EÚ) č. 537/2014
   3. Dodatok k Správe audítora, v ktorom audítor uvedie informácie a vyjadrí svoj názor na údaje vo Výročnej správe VšZP za rok 2021, 2022 a 2023 v zmysle § 20 ods. 3 zákona o účtovníctve – za jednotlivé roky po 3 exempláre pre VšZP.
   4. Správa pre vedenie VšZP v prípade, ak audítor pri plnení predmetu Zmluvy v jednotlivých rokoch zistí skutočnosti, na základe ktorých navrhne odporúčania na zlepšenie - 1 exemplár pre VšZP

Správa audítora podľa písm. a) bude obsahovať samostatnú časť s názvom „Kľúčové záležitosti auditu“ o skutočnostiach, ktoré podľa odborného úsudku audítora mali najväčší význam pri audite štatutárnej účtovnej závierky, a o spôsobe, akým boli tieto skutočnosti pri audite zohľadnené. Audítor neposkytne samostatný názor na tieto skutočnosti.

Správa audítora tiež bude obsahovať samostatnú časť s názvom „Správa o iných právnych a regulačných požiadavkách” s týmito podčasťami:

* „Správa o informáciách zverejnených vo výročnej správe“, pokiaľ audítor k dátumu vydania správy audítora získal alebo očakáva, že získa výročnú správu VšZP a iné finančné alebo nefinančné VšZP informácie (okrem účtovnej závierky a správy audítora o nej) zahrnuté vo výročnej správe VšZP,
* „Iné povinnosti finančného výkazníctva vyplývajúce z Nariadenia Európskeho parlamentu a Rady (EÚ) č. 537/2014“.

**Čl. III**

**ČAS PLNENIA**

1. Audítor odovzdá výsledok plnenia predmetu Zmluvy podľa bodu 4 článku II tejto Zmluvy nasledovne:
2. Správa audítora z overenia riadnej individuálnej účtovnej závierky VšZP k 31.12.2021 - najneskôr do 18. marca 2022
3. Dodatok k Správe audítora, v ktorom audítor uvedie informácie a vyjadrí svoj názor na údaje vo Výročnej správe VšZP za rok 2021 - najneskôr do 6. mája 2022
4. Správa audítora z overenia riadnej individuálnej účtovnej závierky VšZP k 31.12.2022 - najneskôr do 17. marca 2023
5. Dodatok k Správe audítora, v ktorom audítor uvedie informácie a vyjadrí svoj názor na údaje vo Výročnej správe VšZP za rok 2022 - najneskôr do 5. mája 2023
6. Správa audítora z overenia riadnej individuálnej účtovnej závierky VšZP k 31.12.2023 - najneskôr do 18. marca 2024
7. Dodatok k Správe audítora, v ktorom audítor uvedie informácie a vyjadrí svoj názor na údaje vo Výročnej správe VšZP za rok 2023 - najneskôr do 7. mája 2024
8. Dodatočná správa určená pre výbor pre audit vo VšZP v rozsahu definovanom v článku 11 Nariadenia Európskeho parlamentu a Rady (EÚ) č. 537/2014 – najneskôr v deň predloženia Správy audítora z overenia riadnej individuálnej účtovnej závierky VšZP zostavenej za jednotlivé roky, uvedený vyššie v ods. a), c) a e) tohto bodu Zmluvy
9. Správa pre vedenie VšZP v prípade, ak audítor pri plnení predmetu Zmluvy v jednotlivých rokoch zistí skutočnosti, na základe ktorých navrhne odporúčania na zlepšenie – do 20. apríla roka nasledujúceho po overovanom období
10. VšZP poskytuje audítorovi súčinnosť v súlade s článkom V. bod 13 tejto Zmluvy, počínajúc dňom začatia plnenia predmetu Zmluvy, až do termínu ukončenia plnenia predmetu Zmluvy.
11. Rámcový vecný a časový harmonogram plnenia predmetu Zmluvy za rok 2021 audítor predloží určenému zástupcovi VšZP v písomnej podobe najneskôr do 10 pracovných dní po nadobudnutí účinnosti tejto Zmluvy. Rámcový vecný a časový harmonogram plnenia predmetu Zmluvy za rok 2022 a 2023 predloží audítor písomne určenému zástupcovi VšZP v termíne podľa vzájomnej písomnej dohody.

**Čl. IV**

**CENA A PLATOBNÉ PODMIENKY**

1. Celková zmluvná cena riadne a v určených termínoch vykonaného celého predmetu Zmluvy je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov, sú v nej v plnom rozsahu zahrnuté všetky náklady súvisiace s plnením predmetu Zmluvy a je vyjadrená v eurách:

cena bez DPH ...................... eur

DPH (20 %) ...................... eur

Cena celkom vrátane DPH ...................... eur

Cena celkom vrátane DPH slovom: ................................... eur.

Členenie celkovej zmluvnej ceny podľa jednotlivých rokov plnení predmetu Zmluvy je uvedené v prílohe č. 2. tejto Zmluvy.

1. Cena je maximálna a je cenou za plnenie celého predmetu Zmluvy a zároveň je zhodná s cenou z ponuky úspešného uchádzača, ktorého ponuku prijala VšZP ako verejný obstarávateľ v zmysle zákona o verejnom obstarávaní.
2. Audítor je oprávnený fakturovať zmluvnú cenu podľa jednotlivých rokov plnení predmetu Zmluvy nasledovne:
3. 90% z ceny za predmet plnenia uvedenej v prílohe č. 2 za príslušný rok - po odovzdaní a prevzatí Správy audítora z overenia riadnej individuálnej účtovnej závierky VšZP v zmysle termínov uvedených v článku III. bod 1, písm. a), c) a e) a Dodatočnej správy určenej pre výbor pre audit vo VšZP v zmysle termínov uvedených v článku III. bod 1, písm. g), najneskôr však do piateho pracovného dňa nasledujúceho mesiaca
4. 10% z ceny za predmet plnenia uvedenej v prílohe č. 2 za príslušný rok - po odovzdaní a prevzatí Dodatku k Správe audítora, v ktorom audítor uvedie informácie a vyjadrí svoj názor na údaje vo Výročnej správe VšZP v zmysle termínov uvedených v článku III. bod 1 písm. b), d) a f), najneskôr však do piateho pracovného dňa nasledujúceho mesiaca
5. Lehota splatnosti faktúr je 21 dní odo dňa ich preukázateľného doručenia do VšZP.
6. Audítorom predložená faktúra musí byť vyhotovená v súlade s platnými všeobecne záväznými právnymi predpismi a touto zmluvou. V prípade, ak faktúra nespĺňa zákonom stanovené náležitosti, alebo nie je vyhotovená v súlade so zmluvou, má VšZP právo ju vrátiť audítorovi v lehote jej splatnosti na zmenu a doplnenie s tým, že prestane plynúť lehota splatnosti pôvodnej faktúry a nová lehota v zmysle bodu 4. tohto článku Zmluvy začne plynúť odo dňa preukázateľného doručenia opravenej, resp. doplnenej faktúry objednávateľovi.

**Čl. V**

**PRÁVA A POVINNOSTI ZMLUVNÝCH STRÁN**

1. Audítor je pri plnení predmetu Zmluvy povinný dodržiavať príslušné právne normy, ako aj sa riadiť ďalšími dokumentmi, v súlade s Medzinárodnými audítorskými štandardami (ďalej len „ISA“).
2. O priebehu poskytovania audítorských služieb vedie audítor dokumentáciu v súlade s ISA.
3. Audítor je povinný zachovávať mlčanlivosť o všetkých skutočnostiach, o ktorých sa dozvedel v súvislosti s poskytovaním audítorských služieb. Táto povinnosť trvá aj po ukončení tohto zmluvného vzťahu, a to bez časového obmedzenia.
4. Audítor je povinný dodržiavať pri plnení predmetu Zmluvy zákon č. 18/2018 Z.z. ochrane osobných údajov a o zmene a doplnení niektorých zákonov v znení neskorších predpisov a Nariadenie Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov).
5. Audítor potvrdzuje, že nie je osobou, ktorá by mala k VšZP osobitný vzťah a zároveň potvrdzuje svoju nezávislosť podľa § 21 zákona o štatutárnom audite.
6. Audítor je povinný počas celej doby platnosti tejto Zmluvy mať dostatočné personálne kapacity na zabezpečenie plnenia predmetu Zmluvy. Zoznam členov audítorského tímu vrátane expertov, ktorými audítor prehlásil splnenie technickej alebo odbornej spôsobilosti, je uvedený v prílohe č. 3 tejto Zmluvy. Audítor sa zaväzuje, že počet členov audítorského tímu počas plnenia predmetu Zmluvy neklesne pod počet členov tímu uvedený v prílohe č. 3 a v audítorskom tíme budú vždy experti, ktorými audítor deklaroval/preukázal technickú alebo odbornú spôsobilosť v zmysle zákona o verejnom obstarávaní vo svojej ponuke, ktorá je východiskovým podkladom pre uzatvorenie tejto Zmluvy. Akúkoľvek zmenu v tíme je potrebné riešiť dodatkom k Zmluve.
7. Audítor je povinný zabezpečiť riadne a včasné plnenie predmetu tejto Zmluvy členmi audítorského tímu uvedenými v prílohe č. 3 tejto Zmluvy. Audítor má povinnosť vyžiadať si vopred písomný súhlas VšZP týkajúci sa zmeny tých členov audítorského tímu, ktorých uviedol vo svojej ponuke, a ktorí splnili podmienky účasti stanovené v zmysle § 34 ods. 1 písm, g) zákona o verejnom obstarávaní (tzv. kľúčoví experti). V prípade, ak niektorý z týchto kľúčových expertov ukončí spoluprácu s audítorom, v prípade jeho úmrtia, alebo v prípade, ktorý zabraňuje kľúčovému expertovi riadne vykonávať plnenie predmetu Zmluvy, je audítor povinný o tejto skutočnosti bez zbytočného odkladu písomne informovať VšZP. Nový kľúčový expert musí spĺňať rovnaké požiadavky stanovené VšZP v rámci podmienok účastí podľa § 34 ods. 1 písm. g) zákona o verejnom obstarávaní ako ten kľúčový expert, ktorého má nahradiť (vrátane licencie vydanej v zmysle § 8 zákona č. 423/2015 Z. z.).
8. Audítor je oprávnený plniť predmet tejto Zmluvy aj prostredníctvom subdodávateľov, ktorí musia spĺňať podmienky pre plnenie predmetu Zmluvy, týkajúce sa osobného postavenia a neexistujú u nich dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. Využitím subdodávateľa nie je dotknutá zodpovednosť audítora za plnenie Zmluvy v súlade s § 41 ods. 8 zákona o verejnom obstarávaní a audítor je povinný odovzdávať VšZP plnenia sám, na svoju zodpovednosť, v dohodnutom čase a v dohodnutej kvalite. Zoznam subdodávateľov je v prílohe č. 4. tejto Zmluvy v rozsahu údajov: meno a priezvisko, alebo obchodné meno resp. názov; adresa pobytu alebo sídlo; IČO alebo dátum narodenia ak nebolo pridelené IČO; podiel plnenia zo Zmluvy v % vyjadrení; údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia; stručný opis zákazky, ktorá bude predmetom subdodávky.
9. Audítor je povinný písomne oznámiť kontaktnej osobe VšZP akúkoľvek zmenu údajov o subdodávateľovi bezodkladne po tom, ako sa o zmene dozvedel.
10. Audítor je oprávnený zmeniť a/alebo doplniť subdodávateľa počas trvania Zmluvy. Audítor je povinný VšZP najneskôr v deň, ktorý predchádza dňu, v ktorom subdodávateľ začne plniť predmet tejto Zmluvy, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa prílohy č.4 tejto Zmluvy.
11. Audítor je povinný poskytovať služby podľa tejto Zmluvy riadne a včas, s odbornou starostlivosťou, nestranne a nezávisle od VšZP, v súlade so zákonom o štatutárnom audite a touto zmluvou, dodržiavať medzinárodné audítorské štandardy, nariadenie Európskeho parlamentu a Rady (EÚ) c. 537/2014 zo 16. apríla 2014 v znení neskorších zmien, vnútorné predpisy vydané Úradom pre dohľad nad výkonom auditu, Slovenskou komorou audítorov a Etický kódex Slovenskej komory audítorov.
12. Audítor je povinný VšZP informovať o všetkých závažných skutočnostiach a zmenách, ktoré môžu mať vplyv na schopnosť plniť svoje záväzky. Ide najmä o zmeny v spoločnosti, akými sú napr. zmena obchodného sídla alebo štatutárnych zástupcov spoločnosti, prevod/prechod väčšiny vlastníckych podielov v dôsledku zlúčenia, splynutia, rozdelenia alebo nadobudnutia obchodných podielov treťou osobou, rozhodnutie o zrušení spoločnosti alebo o predaji podniku alebo časti podniku, zánik alebo odňatie poverenia na výkon podnikateľskej činnosti a pod. Ak audítor poruší povinnosť informovať o vyššie uvedených zmenách VšZP, nesie zodpovednosť za všetky škody, ktoré vzniknú VšZP v dôsledku neinformovanosti.
13. Audítor nie je oprávnený postúpiť akékoľvek práva a pohľadávky vyplývajúce z tejto Zmluvy na tretie osoby bez predchádzajúceho písomného súhlasu VšZP. Právny úkon, ktorým budú práva a pohľadávky postúpené v rozpore s týmto bodom, bude neplatný.
14. VšZP poskytne audítorovi pri plnení predmetu Zmluvy potrebnú súčinnosť, ktorá spočíva najmä vo včasnom predložení účtovnej závierky, výročnej správy a ďalších súvisiacich dokumentov, ako aj v poskytnutí relevantných informácií o VšZP. VšZP poskytne audítorovi na základe jeho požiadaviek náležitú súčinnosť pri vykonávaní auditu a v prípade ak si to bude situácia vyžadovať, aj v písomnej forme.
15. VšZP najneskôr do 10 pracovných dní po nadobudnutí účinnosti tejto Zmluvy určí a písomne oznámi audítorovi kontaktné údaje pre vzájomnú komunikáciu a svojho zástupcu (zástupcov), ktorý bude oprávnený zastupovať VšZP pri plnení predmetu tejto Zmluvy. V prípade zmeny určeného zástupcu VšZP počas trvania zmluvného vzťahu, ho VšZP audítorovi bezodkladne oznámi písomne.
16. Audítor najneskôr do 10 pracovných dní po nadobudnutí účinnosti tejto Zmluvy určí a písomne oznámi VšZP kontaktné údaje pre komunikáciu a svojho zástupcu (zástupcov), ktorý bude oprávnený zastupovať audítora pri plnení predmetu tejto Zmluvy. V prípade zmeny určeného zástupcu audítora počas trvania zmluvného vzťahu, ho audítor VšZP bezodkladne oznámi písomne.
17. VšZP sa zaväzuje, že nezatají pred audítorom žiadne skutočnosti potrebné pre plnenie predmetu tejto Zmluvy.
18. Audítor touto zmluvou preberá zodpovednosť za správnosť a včasnosť poskytnutia audítorských služieb definovaných v predmete Zmluvy (článku II Zmluvy), inak zodpovedá VšZP za vzniknutú škodu.
19. Audítor vyhlasuje, že v čase podpisu tejto Zmluvy má platne uzatvorenú poistnú zmluvu na poistenie zodpovednosti za škodu spôsobenú pri výkone auditu a zaväzuje sa, že bude udržiavať takéto poistenie v platnosti počas celej doby platností tejto Zmluvy. Audítor zodpovedá za škodu spôsobenú pri výkone štatutárneho auditu v subjektoch verejného záujmu v rozsahu, ktorý je stanovený zákonom o štatutárnom audite.
20. Audítor musí byť v čase uzavretia Zmluvy, ako i počas celej doby jej trvania, zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov ak mu takáto povinnosť vznikla a je taktiež povinný zabezpečiť, aby jeho subdodávateľ, ktorý má povinnosť zapisovať sa do registra partnerov verejného sektora bol v čase uzavretia Zmluvy, ako aj počas celej doby jej trvania, zapísaný v predmetnom registri. Porušenie tejto povinnosti sa považuje za podstatné porušenie Zmluvy.
21. Audítor je povinný, ak body 3. až 8., § 24 ods. 4 zákona o štatutárnom audite alebo osobitný predpis neustanovujú inak, zachovávať mlčanlivosť o všetkých skutočnostiach, o ktorých sa dozvedeli v súvislosti s plnením predmetu Zmluvy; táto povinnosť trvá aj po skončení výkonu štatutárneho auditu. Povinnosť audítora zachovávať mlčanlivosť sa riadi § 32 zákona o štatutárnom audite.

**Čl.****VI**

**SANKCIE**

1. Účastníci tejto Zmluvy sa dohodli, že v prípade omeškania audítora s riadnym odovzdaním plnenia predmetu Zmluvy má VšZP právo na zmluvnú pokutu vo výške 0,05 % z ceny vrátane DPH tej časti predmetu Zmluvy, s ktorou je audítor v omeškaní a to za každý deň omeškania s riadnym odovzdaním predmetu Zmluvy. V prípade opakovaného omeškania má VšZP nárok na dvojnásobok zmluvnej pokuty uvedenej v predchádzajúcej vete. Uplatnením zmluvnej pokuty nie je dotknuté právo Objednávateľa na náhradu škody, ktorá mu tým vznikne.
2. Ak sa VšZP dostane do omeškania so splnením peňažného záväzku alebo jeho časti, je povinná zaplatiť audítorovi úrok z omeškania vo výške ustanovenej Obchodným zákonníkom v platnom znení, ak ju na to audítor vyzve.
3. Audítor zaplatí VšZP zmluvnú pokutu vo výške 5 000 eur, ak porušil alebo riadne a úplne nevykonal povinnosť uvedenú v článku V. bod 8., 9. alebo 10. tejto Zmluvy.
4. VšZP má právo na náhradu škody, preukázateľne vzniknutej nesplnením vlastnej daňovej povinnosti audítora ako platiteľa DPH, v zmysle § 78 zákona č. 222/2004 Z. z. o dani z pridanej hodnoty v znení neskorších predpisov (ďalej len „zákon o DPH“), a následne uplatnením ručenia za daň voči audítorovi v zmysle § 69b tohto zákona. VšZP má zároveň právo uplatniť u audítora trovy konania, ktoré mu vzniknú v konaní s príslušným daňovým úradom podľa § 69b zákona o DPH.
5. VšZP je oprávnená jednostranne započítať svoje pohľadávky voči audítorovi, ktoré vznikli z dôvodu uplatnenia ručenia za daň voči audítorovi v zmysle § 69b zákona o DPH, vrátane trov konania, ktoré vznikli v konaní s príslušným daňovým úradom.
6. VšZP je oprávnená jednostranne započítať svoje pohľadávky voči audítorovi vzniknuté z dôvodu dlžného poistného na zdravotné poistenie vo VšZP a zmluvnej pokuty podľa tejto Zmluvy.

**Čl. VII**

**PLATNOSŤ Zmluvy**

1. Zmluva sa uzatvára na dobu určitú do 07.05.2024.
2. Táto Zmluva zaniká:
   1. uplynutím dohodnutej doby trvania Zmluvy,
   2. písomnou dohodou zmluvných strán,
   3. splnením predmetu Zmluvy pred uplynutím dohodnutej doby trvania tejto Zmluvy,
   4. písomnou výpoveďou ktorejkoľvek zo zmluvných strán aj bez uvedenia dôvodu s 3 mesačnou výpovednou lehotou, ktorá začína plynúť od prvého dňa nasledujúceho kalendárneho mesiaca po mesiaci, v ktorom bola doručená písomná výpoveď druhej zmluvnej strane. Počas plynutia výpovednej lehoty je audítor povinný riadne poskytovať služby podľa tejto Zmluvy a vypracovať správu, v ktorej zhrnie výsledky vykonania plnenia predmetu tejto Zmluvy do dňa ukončenia tejto Zmluvy.
   5. odstúpením od tejto Zmluvy.
3. Odstúpiť od tejto Zmluvy je možné v prípadoch uvedených v § 344 a nasl. Obchodného zákonníka. Odstúpenie od Zmluvy je platné dňom doručenia odstúpenia druhej zmluvnej strane.
4. VšZP má v zmysle § 19 ods. 3 zákona o verejnom obstarávaní právo odstúpiť od tejto Zmluvy, v prípade, že audítor nebol v čase jej uzavretia zapísaný v registri partnerov verejného sektora, ak mu takáto povinnosť vznikla alebo ak bol z tohto registra vymazaný, ako aj v prípade porušenia povinnosti audítora podľa článku V. bod 19 tejto Zmluvy.
5. VšZP je oprávnená odstúpiť od Zmluvy, ak audítora neschváli alebo odvolá valné zhromaždenie VšZP v zmysle § 19 ods. 2 zákona o účtovníctve. Zmluva zaniká dňom doručenia písomného odstúpenia audítorovi, bez predchádzajúceho písomného upozornenia a lehoty na odstránenie závadného stavu.
6. VšZP je oprávnená odstúpiť od Zmluvy, ak Úrad pre dohľad nad zdravotnou starostlivosťou, v súlade s § 10 ods. 2 zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov, odmietne audítora, ktorého VšZP poverila overením účtovnej závierky. Zmluva zaniká dňom doručenia písomného odstúpenia audítorovi, bez predchádzajúceho písomného upozornenia a lehoty na odstránenie závadného stavu.

Odstúpením od Zmluvy podľa bodov 5. až 7. tohto článku zaniká audítorovi nárok na náhradu možnej preukázanej straty vyplývajúcej z odstúpenia.

VšZP je oprávnená od tejto Zmluvy odstúpiť, ak zistí, že audítor zabezpečuje plnenie predmetu tejto Zmluvy prostredníctvom subdodávateľa, ktorý nespĺňa podmienky podľa § 41 zákona o verejnom obstarávaní, čím nie je dotknutý nárok VšZP na náhradu škody z tohto dôvodu vzniknutej.

1. VšZP je oprávnená od Zmluvy odstúpiť, ak právnickej osobe bol uložený jeden, alebo viacero trestov, uvedených v § 10 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov. Účinky odstúpenia nastanú dňom doručenia písomnosti druhej zmluvnej strane, alebo k inému termínu, ktorý VšZP v odstúpení uvedie.
2. V prípade porušenia ustanovení tejto Zmluvy je druhá strana oprávnená odstúpiť od tejto Zmluvy po písomnom upozornení a márnom uplynutí dodatočnej lehoty danej na odstránenie závadného stavu.
3. Odstúpením od Zmluvy nie sú dotknuté nároky na náhradu škody, s výnimkou tých, ktoré sú definované v bode 8. tohto článku Zmluvy.

**Čl. VIII**

**OSOBITNÉ PROTIKORUPČNÉ USTANOVENIA**

1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto Zmluvy, ktoré by spôsobilo, že by zmluvné strany alebo osoby ovládané zmluvnými stranami porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
2. Zmluvné strany sa zaväzujú, že neponúknu, neposkytnú, ani sa nezaviažu poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či peňažnú alebo inú, v súvislosti s dojednávaním, uzatváraním alebo plnením tejto Zmluvy.
3. Zmluvné strany sa zaväzujú bezodkladne informovať druhú zmluvnú stranu, pokiaľ si budú vedomé alebo budú mať konkrétne podozrenie na korupciu pri dojednávaní, uzatváraní alebo pri plnení tejto Zmluvy.
4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto Zmluvy je poskytnutý zmluvnej strane alebo zástupcovi zmluvnej strany v rozpore s týmto článkom Zmluvy, môže zmluvná strana od tejto Zmluvy odstúpiť.

**Čl. IX**

**DORUČOVANIE**

1. Zmluvné strany sa dohodli, že písomnosti podľa tejto Zmluvy sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov.
2. Písomnosti doručované poštou a kuriérskou službou sa doručujú na adresu sídla zmluvných strán, uvedenú v článku I tejto Zmluvy
3. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na emailovú adresu druhej zmluvnej strany.
4. Na doručovanie písomností týkajúcich sa vzniku, zmeny alebo zániku Zmluvy, akéhokoľvek porušenia Zmluvy, na doručovanie faktúr alebo účtovných dokladov (vrátane ich príloh) sa nepoužije e-mail.

**Čl. X**

**ZÁVEREČNÉ USTANOVENIA**

* + 1. Ku dňu uzavretia tejto Zmluvy audítor vyhlasuje a ručí VšZP, že:

1. je osobou oprávnenou uzavrieť túto Zmluvu, uplatňovať svoje práva a plniť svoje záväzky vyplývajúce z tejto Zmluvy;
2. nie je osobou, ktorá je účastníkom konkurzného, reštrukturalizačného konania; výkonu súdneho rozhodnutia; vyrovnania; alebo takého súdneho konania, exekučného konania, arbitráže či správneho konania, ktorej výsledok by mohol ovplyvniť plnenia záväzkov audítora na základe tejto Zmluvy;
3. uzavretie a plnenie tejto Zmluvy zo strany audítora nie je a nebude v rozpore so žiadnym zákonom alebo iným právnym predpisom platným pre audítora; so žiadnou dohodou, dojednaním alebo iným dokumentom záväzným pre audítora.
4. Vo veciach, ktoré nie sú upravené touto zmluvou, sa zmluvné strany riadia ustanoveniami Obchodného zákonníka a ďalšími súvisiacimi právnymi predpismi. Rozhodným právom pre túto Zmluvu je slovenský právny poriadok
5. Prípadné zmeny a doplnky tejto Zmluvy musia byť vyhotovené písomne a podpísané  oprávnenými zástupcami obidvoch zmluvných strán. Text Zmluvy, vrátane jej príloh a účtovné doklady a ich prílohy budú zhotovené v slovenskom jazyku. Písomnosti a komunikácia medzi zmluvnými stranami týkajúca sa Zmluvy bude prebiehať v slovenskom jazyku.
6. Zmluva je vyhotovená v štyroch rovnopisoch, z ktorých jeden obdrží audítor a tri VšZP.
7. Táto Zmluva nadobúda platnosť dňom jej podpísania zástupcami obidvoch zmluvných strán a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
8. Zmluvné strany berú na vedomie a súhlasia, že podmienky uzatvorenia Zmluvy bude VšZP povinná v zákonom stanovených medziach sprístupniť a zverejniť v súlade s podmienkami zákona č. 211/2000 Z. z. o slobodnom prístupe k informáciám v znení neskorších predpisov.
9. Audítor vyslovene súhlasí so zverejnením tejto Zmluvy vrátane jej príloh a prípadných dodatkov na webovom sídle VšZP a v Centrálnom registri zmlúv vedenom Úradom vlády SR.
10. Zmluvné strany súhlasia s tým, že po uzavretí tejto Zmluvy nebudú bez súhlasu ostatných strán alebo s výnimkou prípadov vyžadovaných zákonom či ktorýmkoľvek správnym alebo regulačným úradom, používať, poskytovať alebo zverejňovať žiadne informácie týkajúce sa ich vzájomných vzťahov žiadnej tretej strane inej ako jej audítorom a že budú dodržiavať mlčanlivosť o všetkých technických, záväzkových a iných informáciách získaných v budúcnosti od druhej zmluvnej strany alebo poskytnutých druhou zmluvnou stranou, vrátane akýchkoľvek informácií o predmete podnikania alebo o iných záležitostiach druhej zmluvnej strany. Každý účastník tejto Zmluvy vynaloží maximálne úsilie na to, aby zabránil zverejneniu alebo prezradeniu akýchkoľvek dôverných informácií o týchto záležitostiach. Týmto ustanovením budú zmluvné strany viazané aj po skončení platnosti tejto Zmluvy. V prípade porušenia tejto povinnosti, s výnimkou prípadov, ak právny poriadok ukladá zmluvnej strane povinnosť poskytnúť tieto informácie, je zmluvná strana, ktorá porušila povinnosť mlčanlivosti, povinná nahradiť druhej zmluvnej strane škodu, ktorá jej porušením tejto povinnosti vznikla.
11. Zmluvné strany vyhlasujú, že ich zmluvná voľnosť nebola obmedzená, Zmluvu uzatvorili na základe slobodnej vôle, Zmluva nebola uzatvorená v tiesni za nápadne nevýhodných podmienok, Zmluvu si prečítali, jej obsahu rozumejú a na znak súhlasu ju podpisujú.

V ........... dňa ..................... 2021 V ........... dňa ..................... 2021

za VšZP: za audítora :

......................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

........................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

Prílohy: 4

* + - 1. Všeobecné podmienky poskytovania auditu účtovnej závierky
      2. Kalkulácia celkovej zmluvnej ceny podľa jednotlivých rokov plnení predmetu Zmluvy
      3. Zoznam členov audítorského tímu vrátane expertov
      4. Zoznam subdodávateľov

Príloha č. 1 k Zmluve o poskytnutí audítorských služieb

**Všeobecné podmienky poskytovania auditu účtovnej závierky (ďalej len „VPPA“)**

1. Audit sa vykoná v súlade s  ISA. Zodpovednosťou audítora je spĺňať etické normy, ktoré sú relevantné pre audit účtovnej závierky v Slovenskej republike, vykonať audit s cieľom získať primerané uistenie, že účtovná závierka ako celok neobsahuje významné nesprávnosti v dôsledku podvodu alebo chyby, a vydať správu audítora, ktorá obsahuje názor audítora. Primerané uistenie je vysoký stupeň uistenia, ale nie je to záruka, že audit vykonaný podľa Medzinárodných audítorských štandardov (ISA) vždy odhalí prípadnú významnú nesprávnosť.Nesprávnosti môžu vzniknúť v dôsledku podvodu alebo chyby a považujú sa za významné, ak by bolo opodstatnené očakávať, že jednotlivo alebo súhrnne ovplyvnia ekonomické rozhodnutia používateľov, ktoré boli prijaté na základe tejto účtovnej závierky.
2. V rámci auditu v súlade so štandardmi ISA audítor uplatňuje odborný úsudok a zachováva profesionálny skepticizmus počas celého auditu. Audítor tiež:

* identifikuje a posudzuje riziká významnej nesprávnosti účtovnej závierky v dôsledku podvodu alebo chyby, navrhuje a vykonáva audítorské postupy reagujúce na tieto riziká a získava audítorské dôkazy, ktoré sú dostatočné a vhodné na poskytnutie základu pre názor audítora. Riziko neodhalenia významnej nesprávnosti v dôsledku podvodu je vyššie ako riziko v dôsledku chyby, pretože podvod môže zahŕňať tajnú dohodu, falšovanie, úmyselné opomenutie, nepravdivé vyhlásenia alebo obídenie vnútornej kontroly,
* oboznamuje sa s vnútornými kontrolami relevantnými pre audit, aby mohol navrhnúť audítorské postupy vhodné za daných okolností, ale nie aby vyjadril názor na efektívnosť vnútorných kontrol VšZP. Audítor však VšZP písomne oznámi akékoľvek významné nedostatky v systéme vnútornej kontroly relevantné pre audit účtovnej závierky, ktoré zistí počas auditu,
* hodnotí vhodnosť použitých účtovných zásad a primeranosť účtovných odhadov a súvisiacich informácií zverejnených vedením,
* predkladá záver o tom, či vedenie vhodne používa účtovnú zásadu nepretržitého pokračovania v činnosti, a na základe získaných audítorských dôkazov záver o tom, či existuje významná neistota v súvislosti s udalosťami alebo okolnosťami, ktoré by mohli významne spochybniť schopnosť VšZP nepretržite pokračovať v činnosti. Ak audítor dospeje k záveru, že existuje významná neistota, je povinný upozorniť vo svojej správe audítora na súvisiace zverejnené informácie v účtovnej závierke alebo, pokiaľ sú takéto zverejnené informácie nedostatočné, modifikovať svoj názor. Závery audítora však vychádzajú z audítorských dôkazov získaných do dátumu vydania správy audítora. Budúce udalosti alebo okolnosti však môžu spôsobiť, že VšZP prestane pokračovať v nepretržitej činnosti,
* hodnotí celkovú prezentáciu, štruktúru a obsah účtovnej závierky vrátane zverejnených informácií, ako aj to, či účtovná závierka verne zobrazuje uskutočnené transakcie a udalosti.

1. Vzhľadom na vnútorné obmedzenia charakteristické pre audit a pre systém vnútornej kontroly existuje nevyhnutne riziko, že niektoré významné nesprávne údaje môžu zostať neodhalené aj napriek tomu, že sa audit riadne naplánoval a vykonal v súlade s ISA.
2. Cieľom auditu účtovnej závierky je vyjadriť názor audítora, či účtovná závierka ako celok zobrazuje verne vo všetkých významných súvislostiach majetok, záväzky, vlastné imanie, výsledky hospodárenia a finančnú situáciu VšZP v súlade s príslušnými účtovnými zásadami.
3. V zmysle podmienok Zmluvy audítor vydá správu audítora o účtovnej závierke VšZP ako celku, nie o jednotlivých zložkách účtovnej závierky VšZP.
4. Za vypracovanie účtovnej závierky zodpovedá manažment spoločnosti. Táto zodpovednosť zahŕňa adekvátne vedenie účtovných záznamov a vykonávanie postupov internej kontroly, výber a aplikáciu účtovných zásad a ochranu majetku spoločnosti. VšZP berie na vedomie a súhlasí s tým, že jeho štatutárny orgán zodpovedá za:
5. identifikáciu činností VšZP a zabezpečenie dodržiavania príslušných právnych predpisov Slovenskej republiky, ktoré sa vzťahujú na jeho činnosť,
6. vedenie úplného, preukazného a správneho účtovníctva a prípravu a vernú prezentáciu účtovnej závierky v súlade s platnou legislatívou Slovenskej republiky,
7. zavedenie a zachovávanie takej vnútornej kontroly, aká je podľa neho potrebná na zostavenie účtovnej závierky bez významných nesprávností z dôvodu podvodu alebo chyby,
8. riadne zaznamenávanie operácií v účtovnej evidencii na vypracovanie primeraných účtovných odhadov, ochranu majetku a zabezpečenie celkovej správnosti účtovnej závierky a jej súladu s platným rámcom vykazovania,
9. prípravu, zostavenie a verné zobrazenie účtovnej závierky,
10. poskytnutie podpornej dokumentácie, na ktorej budú vykonané audítorsképostupy v súlade s podmienkami Zmluvy.
11. Pred koncom auditu poskytne VšZP audítorovi na jeho žiadosť „Vyhlásenie vedenia spoločnosti“ podpísané jej štatutárnym orgánom, ktorým potvrdí dôležité ústne vysvetlenia a vyhlásenia poskytnuté zo strany VšZP audítorovi v súvislosti s auditom. Vyhlásenie nebude mať skorší dátum, ako je dátum správy audítora.
12. VšZP je povinná:
13. umožniť audítorovi prístup k všetkým informáciám, o ktorých VšZP vie, že sú relevantné pre zostavenie účtovnej závierky, napríklad k účtovnej evidencii, dokumentom a ďalším záležitostiam vrátane zápisníc zo zasadnutí štatutárnych a dozorných orgánov a z rokovaní vedenia VšZP, a to v dohodnutom termíne, požadovanom rozsahu a na požadovanej úrovni z hľadiska detailnosti;
14. poskytnúť audítorovi ďalšie potrebné informácie a vysvetlenia, ktoré môže audítor požadovať na účely auditu;
15. poskytnúť audítorovi neobmedzený prístup k osobám v spoločnosti VšZP, od ktorých je podľa rozhodnutia audítora potrebné získať audítorské dôkazy.
16. Na žiadosť audítora VšZP bezodkladne zabezpečí stretnutie medzi audítorom a štatutárnymi orgánmi VšZP a dozornou radou a výborom pre audit, alebo akúkoľvek inú komunikáciu so štatutárnymi a dozornými orgánmi, ak o to audítor požiada. Táto komunikácia sa zabezpečí tak, aby sa nenarušil harmonogram realizácie auditu uvedený v Zmluve.
17. V prípade, že predchádzajúce účtovné obdobie auditoval iný audítor, VšZP dá súhlas predchádzajúcemu audítorovi na poskytnutie údajov a informácií nastupujúcemu audítorovi.
18. Všetky správy alebo iné materiály vypracované audítorom pre VšZP sa považujú za dôverné, slúžia pre internú potrebu VšZP, a bez predchádzajúceho súhlasu audítora nesmú byť poskytnuté tretím stranám. Súhlas sa nevyžaduje v prípade poskytnutia správy audítora o audite a pripojenej účtovnej závierky pre účely ich zverejňovania a vykazovania pre všeobecné účely. Všetky informácie a materiály, ktoré získal audítor pre účely auditu a súvisiace s auditom sú majetkom audítora.
19. Ak je premetom Zmluvy overenie, či sú údaje vo výročnej správe v súlade s účtovnou závierkou, audítor posúdi výročné správy, či sú v nich zahrnuté kompletné účtovné závierky a či sú tieto údaje v súlade s auditovanou účtovnou závierkou. Audítor ďalej prečíta ostatné údaje a informácie vo výročnej správe, či sú konzistentné v nadväznosti na pripojenú účtovnú závierku.
20. Audítor prerokuje s osobami poverenými spravovaním alebo osobami, ktoré splnomocnil štatutárny orgán VšZP na prerokovávanie postupu auditu s audítorom v dohodnutých termínoch otázky:
    1. celkový prístup a rozsah auditu
    2. zistenia počas auditu v systéme účtovníctva a internej kontroly, vrátane možných podvodov
    3. výsledky auditu – úpravy na základe auditu
    4. iné.

Audítor poskytne iné informácie ako sú výsledky auditu len v rozsahu, v akom si ich počas auditu všimne, a to z dôvodov, že audit nie je naplánovaný tak, aby zisťoval všetky skutočnosti, ktoré sa týkajú vnútorných kontrolných systémov alebo spravovania účtovnej jednotky.

1. Za účelom dodržania termínov je nevyhnutné, aby VšZP poskytovala členom audítorského tímu požadované informácie včas a presne.
2. VšZP zabezpečí získavanie informácií formou potvrdení od jeho obchodných partnerov včítane bánk, podľa požiadaviek audítora a v zmysle zákona o štatutárnom audite. Náklady na tieto postupy hradí VšZP.
3. Audítor má právo, aby mu VšZP poskytla požadované doklady a iné dokumenty, informácie a vysvetlenia potrebné na riadny výkon auditu v ním požadovanej forme.
4. Audítor je oprávnený byť prítomný na inventarizácii majetku alebo záväzkov VšZP alebo vyžiadať vykonanie inventarizácie v oblasti, v ktorej zistil nedostatky.
5. Audítor pre potreby tejto Zmluvy prehlasuje, že má v zmysle zákona o štatutárnom audite uzatvorenú zmluvu o poistení zodpovednosti za škodu, ktorá by mohla vzniknúť v súvislosti s výkonom štatutárneho auditu.

Príloha č. 2 k Zmluve o poskytnutí audítorských služieb

**Kalkulácia celkovej zmluvnej ceny podľa jednotlivých rokov plnenia predmetu Zmluvy**

|  |  |
| --- | --- |
| **Cena za plnenie predmetu Zmluvy za rok 2021 (v eurách)** | |
| Cena bez DPH |  |
| DPH 20% |  |
| Cena vrátane 20% DPH |  |
| **Cena za plnenie predmetu Zmluvy za rok 2022 (v eurách)** | |
| Cena bez DPH |  |
| DPH 20% |  |
| Cena vrátane 20% DPH |  |
| **Cena za plnenie predmetu Zmluvy za rok 2023 (v eurách)** | |
| Cena bez DPH |  |
| DPH 20% |  |
| Cena vrátane 20% DPH |  |
| **CENA CELKOM za Zmluvu bez DPH (v eurách)** |  |
| **20% DPH (v eurách)** |  |
| **CENA CELKOM za Zmluvu vrátane 20% DPH (v eurách)** |  |

Príloha č.3 k Zmluve o poskytnutí audítorských služieb

**Zoznam členov audítorského tímu vrátane expertov**

(určení audítorom v jeho ponuke predloženej do súťaže na obstaranie zákazky, ktorá je predmetom tejto Zmluvy)

|  |  |  |
| --- | --- | --- |
| **Poradové číslo** | **Meno a priezvisko** | **Názov pozície v tíme** |
| 1. |  | Štatutárny audítor |
| 2. |  |  |
| 3. |  |  |
| 4. |  |  |
| 5. |  |  |

Príloha č.4 k Zmluve o poskytnutí audítorských služieb

**Zoznam subdodávateľov**

Obchodné meno:

Adresa sídla:

IČO:

I. \*Zabezpečenie predmetu zákazky „**Štatutárny audit individuálnych účtovných závierok VšZP zostavených za roky 2021 až 2023 a názor audítora k Výročným správam VšZP za roky 2021 až  2023“,** vyhlásenej podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), vo veci ktorej je uzatvorená **Zmluva o poskytnutí audítorských služieb**, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu tejto Zmluvy, týkajúce sa osobného postavenia a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

***(text bodu 1 použiť opakovane podľa počtu subdodávateľov)***

II. \*Zabezpečenie uvedeného predmetu Zmluvy **nebudeme** plniť prostredníctvom subdodávateľov.

V ................... dňa ............... 2021

\* zakrúžkovať bod I. alebo bod II.